*ANEXA CJRAE Gorj*

# Program de prevenire a violenței și infracțiunilor în mediul școlar

**„ÎMPREUNĂ PRINDEM CURAJ”**

**aprobat prin O.M.E. Nr. 6.196 / 26.08.2024**

# Bugetul programului și mecanismul de alocare a banilor:

Bugetul total al programului pentru județul Gorj este de 59.400 lei, iar acesta este diferențiat în funcție de dimensiunea populației școlare. Sumele alocate pe județe/Municipiul București sunt prevăzute în Anexa 2 la Ordinul ministrului educației pentru aprobarea Programului de prevenire a violenței și a infracțiunilor în mediul școlar „Împreună prindem curaj” și pentru alocarea sumelor provenind din Mecanismul național de susținere a prevenirii criminalității.

ISJ Gorj va primi în buget sumele de mai sus, ca suplimentare la buget, capitolul 65.01

„Învățământ”, titlul 57 „Asistență socială”, urmând ca acestea să fie distribuite unităților de învățământ selectate; lista cu unitățile de învățământ care vor beneficia de finanțare va fi înaintată la ISJ Gorj de către directorul CJRAE Gorj, în urma evaluării proiectelor depuse.

Bugetul maxim care poate fi alocat unei unități de învățământ este **5.000 lei**.

În acest program nu sunt permise cheltuielile salariale.

Bugetul alocat trebuie utilizat în anul financiar 2024.

# Calendarul programului

Programul de prevenire a violenței și a infracțiunilor în mediul școlar se va desfășura pe parcursul anului școlar 2024-2025 și va avea următorul calendar:

|  |  |  |
| --- | --- | --- |
| Activitatea | Responsabil | Perioada |
| 1. Informarea unităților de învățământ (UIP)privind oportunitatea înscrierii în program | Ministerul Educației șiCJRAE Gorj | 1 august – 30 septembrie 2024 |
| 2. Alocarea sumelor dedicate implementăriiProgramului în bugetele inspectoratelor școlare | Ministerul Educației | 1 – 30 septembrie 2024 |
| 3. Constituirea echipelor de proiect la nivel de județul/Municipiul București și definirea criteriilor specifice de selecție a UIP (dacă estecazul) | CJRAE Gorj | 1 – 30 septembrie 2024 |
| 4. Informarea UIP privind oportunitatea șicondițiile de participare în program | CJRAE Gorj | 1 – 30 septembrie 2024 |
| 5. Înscrierea unităților de învățământ în program | UIP Gorj | 15 septembrie – 10 octombrie 2024 |
| 6. Selectarea unităților de învățământ în program și transmiterea listelor de către CJRAE/CMBRAEcătre inspectoratele școlare | CJRAE Gorj | 14 - 18 octombrie2024 |
| 7. Alocarea, de către ISJ/ISMB, a sumelordedicate implementării Programului în bugetele unităților selectate | ISJ Gorj  | 18 – 31 octombrie 2024 |

|  |  |  |
| --- | --- | --- |
| **Activitatea** | **Responsabil** | **Perioada** |
| 8. Coordonarea/susținerea și monitorizareaactivităților la nivelul unităților de învățământ | CJRAE Gorj | octombrie 2024 - mai2025 |
| 9. Desfășurarea activităților la nivelul unităților de învățământ | UIP Gorj | noiembrie 2024 - mai2025 |
| 10. Raportarea activităților desfășurate și a rezultatelor obținute la nivelul unităților deînvățământ | UIP Gorj | 1. 15

Iunie 2025 |
| 11. Transmiterea rapoartelor financiare de laUIP către ISJ/ISMB | UIP Gorj | 15 iunie – 1 Iulie 2025 |
| 12. Verificarea rapoartelor financiare | ISJ Gorj  | 1 - 30 Iulie 2025 |
| 13. Centralizarea rezultatelor obținute la nivel județean și raportarea acestora către ME | CJRAE Gorj | 25 – 30 Iulie 2025 |
| 14. Centralizarea rezultatelor obținute la nivel național și raportarea acestora | Ministerul Educației | 1 – 31August 2025 |

# Rolul CJRAE Gorj

* constituie echipa de proiect a județului Gorj ;
* informează unitățile de învățământ privind oportunitatea și condițiile de participare în program;
* dacă e necesar, definește criterii specifice de selecție a școlilor, în funcție de nevoile și particularitățile județene;
* sprijină unitățile de învățământ în procesul de identificare a nevoilor preșcolarilor/elevilor și de proiectare a activităților;
* gestionează procesul de înscriere și selecție a unităților de învățământ în program;
* sprijină și monitorizează activitățile desfășurate de unitățile de învățământ selectate în program;
* centralizează și raportează activitățile desfășurate în județ și rezultatele acestora.

# Rolul Inspectoratului Școlar Județean Gorj

* nominalizează un reprezentant în echipa de proiect a județului Gorj;
* sprijină și monitorizează CJRAE Gorj în desfășurarea programului;
* distribuie sumele alocate unităților de învățământ, conform selecției realizate de CJRAE Gorj și sprijină CJRAE Gorj în gestionarea acestor fonduri;
* verifică legalitatea tuturor cheltuielilor efectuate de unitățile de învățământ în cadrul proiectelor finanțate, în baza rapoartelor financiare transmise de directorii unităților de învățământ.

# Rolul unităților de învățământ selectate

* desemnează o persoană care să coordoneze proiectul și numește echipa de proiect
* proiectează și desfășoară activități adecvate obiectivelor programului și nevoilor preșcolarilor/elevilor;
* utilizează fondurile primite într-o manieră eficientă și responsabilă;
* înaintează la ISJ Gorj un raport financiar referitor la utilizarea fondurilor primite; toate documentele justificative referitoare la utilizarea fondurilor primite vor fi păstrate la sediul unității de învățământ;
* raportează la CJRAE Gorj activitățile desfășurate în unitatea de învățământ și rezultatele acestora.

# Înscrierea și selecția unităților de învățământ din județul Gorj:

Programul este deschis tuturor unităților de învățământ cu personalitate juridică.

Participarea la proiect se face pe baza înscrierii și selecției de către CJRAE Gorj.

Formularul de înscriere completat va fi transmis pe adresa de e-mail **office@cjraegorj.ro** conform termenului stabilit în calendarul proiectului ( **24 septembrie – 10 octombrie 2024**).

 **Condiții de participare:**

* unitatea de învățământ să aibă personalitate juridică;
* unitatea de învățământ demonstrează că există necesitatea inițierii și desfășurării unor activități de prevenire a violenței și infracțiunilor pentru preșcolari/elevi și familiile acestora;
* unitatea de învățământ își propune să implice *Comisia pentru prevenirea şi eliminarea violenței, a faptelor de corupție şi discriminării în mediul școlar şi promovarea interculturalității* în proiectarea și desfășurarea activităților.

**Criterii generale de selecție (3-5 criterii):**

1. Formularul de înscriere este completat în întregime, sunt descrise nevoile preșcolarilor/ elevilor, activitățile propuse, rezultatele așteptate, echipa implicată, parteneriatele și cheltuielile necesare;
2. Activitățile propuse sunt adecvate pentru nevoile preșcolarilor/elevilor și se încadrează în obiectivele programului;
3. Desfășurarea activităților propuse este planificată în perioada noiembrie 2024 - mai 2025;
4. Bugetul solicitat este de maxim 5.000 lei;
5. Cheltuielile și bugetul estimat sunt corelate cu activitățile propuse.

**Criterii specifice de selecție:**

1. Activitățile din proiect să vizeze minim 3 din cele 5 obiective ale programului;
2. Descrierea modului de promovare/ diseminare a rezultatelor proiectului și a bunelor practici în rândul cadrelor didactice la nivel de școală/local/județean;
3. Detalierea bugetului estimat alocat pentru fiecare activitate propusă și justificarea fiecărui element cost din cheltuielile eligibile specifice.

***Anexe – formulare adaptate de CJRAE Gorj***

# Anexa 1 - Formular de înscriere

# Anexa 2 - Formular de raportare